Tárgy: Szögi István r.főtörm. körzeti megbízotti kinevezésének véleményezése

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. október 21-i rendes ÜLÉSÉRE**

**12.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság   Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. október 21-i rendes képviselő-testületi ülésére**

**Előterjesztés címe: Szögi István r.főtörm. körzeti megbízotti kinevezésének véleményezése**

**Előterjesztést készítette: Bacsáné dr. Kajdity Petra, jegyző**

**Előterjesztő: Baksai Endre Tamás polgármester**

**Tisztelt Képviselő-testület!**

A közbiztonság helyi feladatait a Siklósi Rendőrkapitányság, Harkányi Rendőrörs állománya látja el. Az eredményes feladat-ellátás megvalósítása érdekében Korontos Zoltán r. ezredes, a Siklósi Rendőrkapitányság vezetője Szögi István rendőr főtörzsőrmester körzeti megbízottnak 2025. október 01-jével történő kinevezéséhez kérte az önkormányzat támogató véleményét.

Tekintettel arra, hogy a képviselő-testület ülésére nem került sor a vélemény megérkezését (2025. szeptember 25.) követően, Baksai Endre Tamás Polgármester Úr tájékoztatta a kapitányságvezetőt, hogy a hatáskör gyakorlását a képviselő-testület nem ruházta át a polgármesterre, így mindenképpen szükséges a képviselő-testület döntése a vélemény megadásához.

A 26/2015. (XII. 9.) ORFK utasítás 11. pontja alapján: *„A közbiztonság helyi feladatainak eredményes megvalósítása érdekében a körzeti megbízotti működési körzethez tartozó települések önkormányzata képviselő-testületének véleményét előzetesen ki kell kérni a körzeti megbízott kinevezéséről, felmentéséről.”*

Rövid úton megkerestük a Siklósi Rendőrkapitányságot, a véleményezésre – függetlenül attól, hogy a kinevezés megtörtént – továbbra is szükségük van.

Mindezeket figyelembe véve, a fentiek alapján kérem a T. Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjenek!

**Határozati javaslat**

*Döntés körzeti megbízotti kinevezés véleményezéséről*

Harkány Város Önkormányzatának képviselő-testülete Szögi István rendőr főtörzsőrmester – Harkány székhelyű – körzeti megbízott 2025. október 1-jével történő kinevezésével egyetért. A képviselő-testület felkéri a jegyzőt, hogy a vélemény Siklósi Rendőrkapitányság felé történő megküldéséről intézkedjen.

Határidő: azonnal

Felelős: jegyző

Harkány, 2025. október 15.

Tisztelettel:

Bacsáné dr. Kajdity Petra s.k.

jegyző