**FELADATELLÁTÁSI SZERZŐDÉS**

**MÓDOSÍTÁSA**

Amely létrejött egyrészről

**Harkány Város Önkormányzata**

székhelye: 7815 Harkány, Petőfi Sándor u. 2-4.,

törzskönyvi azonosító szám: 724078,

adószám: 15724076202,

képviseletében: Baksai Endre Tamás polgármester mint **Tulajdonos,** a továbbiakban Tulajdonos/Önkormányzat;

másrészről a

**Harkányi Városgazdálkodási Kft.,** mint aHarkányi Városgazdálkodási Zrt. jogutódja**,**

székhelye: 7815 Harkány, Belterület 1/53. hrsz.

cégjegyzékszáma: 02-09-088654

adószáma: 32678679-2-02

képviseli: Marosi-Melles András, ügyvezető, mint **Szolgáltató** – a továbbiakban Szolgáltató; együttesen: Felek

között a mai napon, alulírott helyen az alábbi feltételekkel.

1. Előzmények:

Harkány Város Önkormányzatának képviselő-testülete 14/2016. (I.27.) számú határozatával döntött arról, hogy kizárólagos önkormányzati tulajdonú gazdasági társaságot kíván alapítani a városgondnokság önálló cég keretében történő működtetése céljából, részben az addig az önkormányzati szakfeladaton működő városgondnokság által ellátott feladatok, részben új, további feladatok ellátásának érdekében. A képviselő-testület 23/2016. (II.15.) számú határozatával létrehozta a Harkány Város Önkormányzat 100%-os tulajdonában álló Harkányi Városgazdálkodási Zrt-t. Felek 2023. február hó 14. napján aláírták a feladatok ellátására vonatkozó új szerződést, mely szerződés 1.2. pontja rögzíti a HVG Zrt. által ellátandó feladatokat. A feladat-ellátási szerződés ezen pontja 2024. február 15. napján hozott 25/2024. (II.15.) képviselő-testületi döntésnek megfelelően módosításra került.

2024. májusában átadásra került a TOP\_PLUSZ-1.2.1-21-BA1-2022-00027 Élhető települések című pályázat keretében a Harkányi Arborétum területén végzett pályázati beruházás.

A HVG. Zrt.-vel kötött feladat-ellátási szerződés bár tartalmazza a zöldterületek tisztítási, karbantartási feladatait, de az Arborétumot külön nem nevesíti. A beruházás eredményeképpen azonban olyan egy olyan zöldterület fejlesztés jött létre, mely a korábbi funkció nélküli parkként megtalálható Arborétumot, élettel töltötte meg és így, mint egy komplex egységet kell kezelni. Erre tekintettel újból módosításra került a feladatellátási szerződés a 2024. május napján hozott 59/2024. (V.24.) képviselő-testületi döntésnek megfelelően.

A fentieken túl a képviselő-testület 2023. szeptember 04. napján tartott ülésén támogatta a társasági forma módosításának lehetőségét. A Pécsi Törvényszék Cégbírósága az átalakulást 2024. november hó 08. napjával (változás időpontja: 2024. november 09.) bejegyezte az immáron kft. formában működő társaság vonatkozásában.

Szükséges továbbá – az önkormányzati intézmények esetében – névváltozások átvezetése és pontosítása.

2. Felek egyezően megállapítják, hogy szolgáltató Harkányi Városgazdálkodási Zrt. általános jogutódja a Harkányi Városgazdálkodási Kft.:

székhelye: 7815 Harkány, Belterület 1/53. hrsz.

cégjegyzékszáma: 02-09-088654

adószáma: 32678679-2-02

képviseli: Marosi-Melles András, ügyvezető

3. Az 1. pontban foglaltakra tekintettel felek megállapodnak, hogy a feladat-ellátási szerződés 1.2 pontjának e.) és f) pontja helyébe a következő rendelkezés lép:

1. *az Önkormányzat által fenntartott és működtetett intézmények, Harkányi Óvoda, Bölcsőde, Mini Bölcsőde és Konyha, Kiss József Könyvtár, Művelődési Ház -és Sportcsarnok, Egészségház és Harkányi Polgármesteri Hivatal karbantartási feladatainak ellátása (kivéve bérbeadás és egyéb hasznosítás);*
2. *a Harkányi Polgármesteri Hivatal és a Kiss József Könyvtár, Művelődési Ház -és Sportcsarnok Sportcsarnok telephelyén fűtési feladatok ellátása;*

4. A feladat-ellátási szerződés 1.2 pontja a következő k) ponttal egészül ki:

*k) a Harkányi Polgármesteri Hivatal zöldfelületi hatósági feladataihoz, mint a zöldfelületekért felelős szervezeti egység véleményt ad zöldfelületi vagy a fás szárú növények védelmére vonatkozó előírásokkal kapcsolatban.*

5. Felek kijelentik, hogy a közöttük 2023. február hó 14. napján kötött feladat-ellátási szerződés egyéb pontjai – a korábban eszközölt módosításokra is tekintettel – változatlan formában hatályban maradnak.

6. Felek megállapodnak abban, hogy jelen szerződés-módosítás az aláírásával egyidejűleg lép hatályba.

Jelen szerződés módosítást a Felek, mint akaratukkal mindenben megegyezőt, jóváhagyólag és saját kezűleg írták alá. A feladat-ellátási szerződés módosítását Harkány Város Önkormányzatának képviselő-testülete ………/2025.(X. … .) számú határozatával hagyta jóvá

Harkány, 2025. október ………

*Baksai Endre Tamás Marosi-Melles András*

*Polgármester Ügyvezető*

***Harkány Város Önkormányzata Harkányi Városgazdálkodási Kft.***

***Tulajdonos Szolgáltató***

***Jogi ellenjegyző:***

*Bacsáné dr. Kajdity Petra, jegyző*